**ХИЗМАТ КЎРСАТИШ ШАРТНОМАСИ**

Тошкент ш. \_\_\_\_\_\_\_ -сон \_\_\_\_\_\_\_\_\_\_\_2022 йил

**“Узавтосаноат”** АЖ (кейинги ўринларда "Буюртмачи" деб юритилади) номидан
\_\_\_\_\_\_\_\_\_\_\_\_\_\_\_\_\_\_\_\_\_\_\_ бир томондан ва  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(кейинги ўринларда "Бажарувчи" деб юритилади) номидан устав асосида ҳаракат қилувчи директор \_\_\_\_\_\_\_\_\_\_\_\_\_\_\_\_\_\_\_\_\_ **“\_\_\_\_\_\_\_\_\_\_\_\_\_\_\_\_\_\_** ушбу шартномани туздилар:

**1. ШАРТНОМА ПРЕДМЕТИ**

1.1. Бажарувчи ўз таваккалчилигига асосланган ва ўзининг материалларидан фойдаланган ҳолда Буюртмачининг топшириғига асосан қуйидаги ишларни бажариш мажбуриятини олади: Картриджларни тўлдириш ва офис жиҳозларига техник хизмат кўрсатиш.

1.2. Буюртмачи Бажарувчига тасдиқланган ҳужжатларини тақдим этиш, бажарилган ишни ўз вақтида молиялаштирилишини таъминлаш, тайёр бўлган махсулотларни қабул қилиш ва ҳақини тўлаш мажбуриятини олади.

**2. ШАРТНОМА БАҲОСИ**

2.1. Шартнома баҳоси 40 000 000 сўм (қирқ миллион сўм) ҚҚС ҳисобга олинган ҳолда ташкил этади.

2.2. Шартноманинг 2.1- бандида кўрсатилган баҳо дастлабки бўлиб, сўнгги баҳо Бажарувчи тақдим этган ва ҳақиқатда бажарилган далолатнома ҳамда ҳисоб фактураларга мувофиқ белгиланади. Шартнома баҳоси инфляция натижасида тарафларнинг келишувига мувофиқ ўзгартирилиши мумкин.

 **3. ТЎЛОВ ШАРТЛАРИ**

3.1. Шартнома имзолангандан сунг Буюртмачи Бажарувчининг хисоб ракамига бажарилган далолатнома ҳамда ҳисоб фактураларга мувофиқ тулайди

3.2. Шартнома бўйича сўнгги ҳисоб-китоб ишлар бажарилгандан сўнг, қабул қилиш жараёнида аниқланган камчиликларни бартараф этиш ҳисобга олинган ҳолда, 30 кундан кечиктирмай Буюртмачи томонидан амалга оширилади.

**4. МАЖБУРИЯТЛАРНИ БАЖАРИШ МУДДАТЛАРИ**

4.1. Бажарувчи ушбу шартноманинг 1.1-бандида назарда тутилган ишларни ишларнинг шартнома имзоланган кундан бошлаб 1 йил (365 календар кун) давомида бажаради.

4.2. Шартноманинг амал қилиш муддати: \_\_\_\_\_\_\_\_\_\_ йилгача

**5. ТАРАФЛАРНИНГ МАЖБУРИЯТЛАРИ**

5.1. Бажарувчининг мажбуриятлари:

5.1.1. ўз кучи ва маблағлари ҳисобидан ишларнинг белгиланган ҳажмда ва муддатларда барча ишларни бажариш ва Буюртмачи талабларига мос келадиган ҳолатда ишларни топшириш;

5.1.2. Бажарувчи ўзига тегишли қурилмалар, бутловчи ашёларни сақлашни амалга ошириш;

5.1.3. Ишлаш майдончасида техник ва ёнғин хавфсизлигига ҳамда ишлаш майдончасининг қўриқланиши бўйича зарурий тадбирларнинг бажарилишини таъминлаш;

5.1.4.Бажарувчи ўзига бириктирилган техникалар ва ускуналарда бажарилган синов ишларининг хажми, сифати талабларига жавоб бериши юзасидан “Буюртмачи”олдида жавобгарликни тўла ўз зиммасига олади.

5.2. Буюртмачининг мажбуриятлари:

5.2.1. шартномада белгиланган миқдорда ва муддатда шартноманинг 1.1-бандида назарда тутилган ишларни бажарганлик учун Бажарувчига ҳақ тўлаш;

5.2.2. Бажарувчининг ёзма хабарномасини олган санадан бошлаб 1 ҳафта ичида ускунани қабул қилиб олиш.

**6. ТАРАФЛАРНИНГ ЖАВОБГАРЛИГИ**

6.1. Тарафлар шартнома бўйича мажбуриятларни бажариш муддатларини бузган тақдирда, айбдор тараф иккинчи тарафга ҳар бир кечиктирилган кун учун шартнома баҳосининг 0,1% аммо 5% дан ортик булмаган миқдорида жарима тўлайди.

6.2. Мазкур шартнома бўйича бошқа мажбуриятларни бажармаганлик ёки лозим даражада бажармаганлик учун айбдор тараф иккинчи тарафга зарарни ва бой берилган фойдани қоплайди.

6.3. Жарима тўлаш тарафларни мажбуриятларини бажариш ёки камчиликларни бартараф этишдан озод этмайди.

**7. ФОРС-МАЖОР**

7.1. Тарафлар ихтиёрига боғлиқ бўлмаган, уларни олдиндан билиш ёки олдини олиш имконияти бўлмаган ҳолатлар (енгиб бўлмас куч) оқибатида мажбуриятларни бажармаганлик ёки лозим даражада бажармаганлик учун тарафлардан бирортаси иккинчи тараф олдида жавобгар эмасдир. Бундай ҳолатлар жумласига эпидемиялар, табиий офатлар, ҳарбий ҳаракатлар киради.

7.2. Тегишли савдо палатаси ёки бошқа ваколатли орган томонидан берилган гувоҳнома енгиб бўлмас кучнинг мавжудлиги ва амал қилишининг давомийлигини тасдиқлаш учун етарли ҳужжатдир.

7.3. Ўз мажбуриятларини бажара олмаётган тараф енгиб бўлмас кучнинг мавжудлиги ва унинг шартнома бўйича мажбуриятларни бажаришга таъсири ҳақида иккинчи тарафга хабарнома бериши лозим.

7.4. Агар енгиб бўлмас куч ҳолатлари узлуксиз \_\_\_\_\_ ой давомида амал қилиб турса ва яқин муддат ичида бекор қилиниши эҳтимоли бўлмаса, мазкур шартнома тарафлардан бирининг ташаббуси билан иккинчи тарафга ёзма билдиришнома юбориш йўли билан бекор қилиниши мумкин.

**8. НИЗОЛАРНИ ҲАЛ ҚИЛИШ ТАРТИБИ**

8.1. Ушбу шартнома бўйича ёки у билан боғлиқ ҳолда тарафлар ўртасида келиб чиқадиган барча низолар ва зиддиятлар тарафлар ўртасида музокаралар олиб бориш йўли билан ҳал этилади.

8.2. Музокаралар олиб бориш йўли билан низоларни ҳал қилишга эришилмаган тақдирда, мазкур шартноманинг тузилиши, унинг шартларининг ўзгариши, бузилиши, ижро этилиши, бекор бўлиши, тугатилиши ва ҳақиқийлиги юзасидан келиб чиқувчи барча низолар, келишмовчиликлар ва талаблар Тошкент туманлараро иқтисодий судида якка тартибда кўриб чиқилади. Иқтисодий судининг ҳал қилув қарори тарафлар учун қатъий ва мажбурий ҳисобланади.

**9. ШАРТНОМАНИ ЎЗГАРТИРИШ ВА УНГА ҚЎШИМЧАЛАР КИРИТИШ ТАРТИБИ**

9.1. Мазкур шартномага ҳар кандай ўзгартириш ва қўшичалар улар ёзма равишда расмийлаштирилган ва тарафларнинг ваколатли шахслари томонидан имзоланган тақдирда ҳақиқий ҳисобланади.

9.2. Мазкур шартномани муддатидан олдин бекор қилишга тарафларнинг келишувига мувофиқ ёки Ўзбекистон Республикасининг амалдаги қонун ҳужжатларида назарда тутилган асосларга кўра, етказилган зарар қопланган ҳолда йўл қўйилади.

 9.3. Буюртмачи қуйидаги ҳолларда шартномани бекор қилишга ҳақли:

- Бажарувчининг шартнома шартларини бузиши оқибатида техник зарар курилса.

9.4. Бажарувчи қуйидаги ҳолларда шартномани бекор қилишга ҳақли:

- Бажарувчига боғлиқ бўлмаган сабабларга кўра техник ишлари Буюртмачи томонидан тўхтатилса;

- Буюртмачи бажариладиган ишни молиялаштириш имкониятини йўқотган бўлса.

9.5. Шартнома бекор қилинганда Буюртмачи ва Бажарувчининг биргаликдаги келишувига мувофиқ тугалланмаган ишлар Буюртмачига топширилади ва у биргаликда келишилган ҳажмда бажарилган ишлар қийматини Бажарувчига тўлаши лозим.

9.6. Шартномани бекор қилиш ҳақида қарорга келган тараф иккинчи тарафга 5 кун олдин ёзма билдиришнома юбориши шарт.

**10. БОШҚА ШАРТЛАР**

10.1. Камчиликларни бартараф этиш Бажарувчи томонидан ва унинг ҳисобидан амалга оширлади.

10.2. Камчиликларнинг мавжудлиги ва уларни бартараф этиш муддатлари Буюртмачи ва Бажарувчининг қўшма далолатномасида қайд этилади.

10.3. Агар Бажарувчи камчиликлар аниқланганлиги ҳақидаги далолатномада кўрсатилган муддатда бажарилган ишлардаги камчиликларни бартараф этмаса, Буюртмачи камчиликларни бошқа ижрочининг кучи билан, харажатларни Бажарувчига юклаган ҳолда бартараф этишга ҳақли.

10.4. Бажарувчи камчиликлар аниқланганлиги ҳақидаги далолатномани тузишдан ёки имзолашдан бош тортган тақдирда, Буюртмачи уларни тасдиқлаш учун малакали экспертиза тайинлайди ва бу экспертиза камчиликлар ва уларнинг хусусиятларини қайд этган ҳолда тегишли далолатнома тузади.

10.5. Бажарувчи Буюртмачининг ёзма розилигисиз бажариладиган ишни ёки унинг алоҳида қисмининг бошқа учинчи шахсга сотишга ёки топширишга ҳақли эмас.

10.6. Таъмирлаш ишларини бажариш натижасида Бажарувчининг айби билан учунчи шахсга етказилган зарар Бажарувчининг айби билан бўлганда эса – Буюртмачи томонидан қоплпнади. Бажарувчи етказилган зарарни тугатиш учун зудлик билан чоралар кўради, шу жумладан тегишли харажатларни Буюртмачи қоплайдиган тақдирда ҳам.

10.7. Ушбу шартнома икки нусхада тузилган бўлиб, иккала нусха ҳам бир хил юридик кучга эга ва тарафларга бир нусхадан берилади.

**11. ТАРАФЛАРНИНГ РЕКВИЗИТЛАРИ:**

|  |  |
| --- | --- |
| **БУЮРТМАЧИ:** | **БАЖАРУВЧИ:** |
| **«Узавтосаноат» АЖ**Манзил: Тошкент шаҳри, Миробод тумани, Aмир Темур шох кўчаси, 13-уй.Банк реквизитлари:Банк номи: Тошкент ш., "ТИФ Миллий Банки" АЖ Бош амалиёт филиали;МФО: 00407;ҳ/р: 2021 0000 3004 3147 5001; ОКЭД: 84111;СТИР: 201053918; |  |